TCS CEO Chandrasekaran
నిరాశ కల్గించిన టిసిఎస్‌
ముంబై, అక్టోబరు 13: భారత్‌ ఐటి సేవల దిగ్గజం టాటా కన్స ల్టెన్సీ సేవలు సంస్థ నికరలలాభాలు, రాబడులపరంగా పెద్ద పెద్ద మార్పులేమీ తీసుకుని రాలేకపోయింది. టాప్‌లైన్‌ రాబడు లు మార్కెట్‌ అంచనాలకు అనుగుణంగా లేవు. అయితే స్వల్ప వృద్ధి మాత్రం కనిపించింది. రానున్న రోజుల్లో కొంత రికవరీకి ఆశలు కల్పించింది. కంపెనీ నికరలాభం 6586 కోట్లరూపా యలుగా ఉంది. గడచిన ఆర్థికసంవత్సరంలో నికరలాభాలు 6085 కోట్ల రూపాయలుగా ఉంది. ఈ త్రమాసికంలో 8.2 శాతం పెరిగి 6586 కోట్ల రూపాయలుగా ఉంది. రాబడుల వృద్ధి కూడా 7.8శాతం నమోదయింది. 29,284 కోట్లుగా ఉంది. గతఏడాది ఇదేకాలంలో 27,165.5 కోట్ల రూపాయ లుగా నమోదుచేసింది. కంపెనీ టాప్‌లైన్‌ గణాంకాలు మార్కెట్‌ అంచనాలను చేరుకోలేకోయాయి. మార్కెట్‌అంచనాలను చూస్తే రాబడులు 29,749.6 కోట్ల రూపాయలుగా ఉంది. నికర లాభాలు మార్జిన్లపరంగా 26శాతంగా ఉంటాయని బ్లూంబర్గ్‌ అంచనా వేసింది. అమెరికా డాలర్‌ రాబడుల వృద్ధి 0.27శాతం మాత్రమే కనిపించింది. కంపెనీ అమెరికా రాబడులు 4,374 మిలియన్‌ డాలర్లుగా ప్రకటించింది. గత త్రైమాసికంలో కంపెనీ 4362 మిలియన్‌ డాలర్లుగా ప్రకటించిన సంగతి తెలిసిందే. క్రమానుగతంగా చూస్తే కంపెనీ నికరలాభం 4.2శాతం పెరి గింది. రాబడులు మాత్రం నిలకడగా ఉన్నాయి. 2017 తొలి త్రైమాసికంలో 29,305 కోట్లుగా ఉంటాయని అంచనాగా ఉంది. డిజిటల్‌ రాబడులు కంపెనీపరంగా 15.9శాతం పెరిగాయి. ఈ త్రైమాసికంలో డిజిటల్‌రంగ వృద్ధి 20 బేసిస్‌ పాయింట్లు పెరిగిందని కంపెనీ వివరించింది. గురువారం టిసిఎస్‌ స్టాక్‌ సెన్సెక్స్‌లో రెండుశాతం దిగువన ముగిసింది. 2328 రూపాయలుగా ట్రేడింగ్‌ ఝరిగింది. కంపెనీపరంగా మొత్తం ఖర్చులు 1.32శాతం మేర తగ్గాయి. త్రైమాసికం వారీగాచూస్తే 21,667 కోట్లుగా ఉంది. అంతకుముందు త్రైమా సికంలో చూస్తే ఖర్చులు 21,958 కోట్లుగా ఉన్నాయి. కంపెనీ సిఇఒ ఎండి ఎన్‌.చంద్రశేఖరన్‌ మాట్లాడుతూ టిసిఎస్‌కు రెండో త్రైమాసిక ఫలితాలు అనుకోనివిధంగా ఉన్నాయన్నారు. టిసిస్‌ తాత్కాలిక డివిడెండ్‌ 650 శాతం 6.5రూపాయలు చొప్పున ప్రనకటించింది. అదే తరహా డివిడెండ్‌ ఈ త్రైమాసికంలో జూన్‌లో కూడా పంపిణీచేసింది. ఈ మొత్తంతో కంపెనీ మొత్తం డివిడెండ్‌ ప్రతిషేరుకు 13రూపాయలుగా ప్రకటించినట్లయిం ది. నెల 25వ తేదీ నాటికి మొత్తం డివిడెండ్‌ నిర్ధారిస్తామని, చెల్లింపులు నవంబరు 2వ తేదీనుంచి ప్రారంభిస్తామని ప్రకటిం చింది. సెప్టెంబరు త్రైమాసికంలో టిసిఎస్‌ ప్రతి వాటా కు రాబడులు 33.43 రూపాయలుగా ఉన్నాయి. కంపెనీ ఈ త్రైమాసికంలో 22,665మంది ఉద్యోగు లను చేర్చుకుంది. మొత్తం ఉద్యోగులసంఖ్య 371,519 మందికి చేరారు. కంపెనీ నుంచి ఉద్యోగులు మారు తున్న శాతం కేవలం 11.9శాతంగా ఉంది. ఇక కంపెనీ ఒక్కటే చూస్తే టిసిఎస్‌ నికరలాభం టిసిఎస్‌పరంగా 3.11శాతం పెరిగి 5958 కోట్లుగా ఉంది. అంతకు ముందు జూన్‌త్రైమాసికంలో 5778 కోట్లుగా ఉంది. టిసిఎస్‌ సేవలపరంగా చూస్తే వాటాలు 2.17శాతం పెరిగి 2328.50 రూపాయలుగా ట్రేడ్‌ అవుతున్నా యి. బ్యాంకింగ్‌, ఫైనాన్షియల్‌, బీమారంగాలపరంగా ప్రాజెక్టుల్లో జాప్యం కొంత రాబడులను దెబ్బతీసింది. కస్టమర్లు తమ విచక్షణ వ్యయాన్నికొంతమేర తగ్గించు కోవడం వల్లనే లాభాలు తగ్గాయి. లాటిన్‌ అమెరికా, భారత్‌ వంటి దేశాల నుంచి కూడా రాబడులు స్వల్ప మాత్రంలోనే ఉన్నాయి. లాభాలపరంగా మంచిత్రైమాసి కమే అయినప్పటికీ కొన్ని తలనొప్పులు తప్పలేదని టిసిఎస్‌ వెల్లడించింది. బిఎఫ్‌ఎస్‌ఐపరంగా 40శాతం మొత్తం రాబడుల్లో వాటాగా ఉంది. ఈ రంగంనుంచే ఒత్తిడిఎక్కువ పెరిగింది. గడచిన ఆరునెలలుగా టిసిఎస్‌ షేర్లు ఒత్తిడికిలోనయ్యాయి. ఈ కాలంలోనే ఎనిమిదిశాతం తగ్గాయి. సెన్సెక్స్‌లో మాత్రం ఎనిమిదిశాతం పెరిగింది.